What Mike Atherton said after westindies test win over England - माइक एथरटन बोले, वेस्‍टइंडीज की इंग्‍लैंड पर जीत हाल का टेस्‍ट क्रिकेट का सबसे बड़ा उलटफेर
ख़बर न्यूज़ डेस्क, Updated: 30 अगस्त, 2017 8:09 PM
हेडिंग्‍ले टेस्‍ट में शाई होप ने दोनों पारियों में शतक जमाए (AFP फोटो)
कहा-किसी को भी मैच में इंडीज की जीत की उम्‍मीद नहीं थी
यह वर्तमान समय के शानदार टेस्‍ट मैचों में से एक था
इंडीज के शाई होप बने जीत के हीरो, दोनों पारियों में जमाया शतक
वेस्‍टइंडीज ने कमाल करते हुए कल यहां मजबूत इंग्‍लैंड टीम को दूसरे टेस्‍ट मैच में पांच विकेट से हरा दिया. इंडीज की इंग्लैंड पर हैंडिग्ले टेस्ट में हासिल की गई इस जीत को इंग्लैंड के पूर्व कप्तान माइकल एथरटन ने टेस्ट क्रिकेट में हाल के इतिहास का सबसे बड़ा उलटफेर करार दिया है. पूर्व ओपनर एथरटन ने द टाइम्स में लिखा है कि इंग्लैंड के क्रिकेट प्रेमियों को एक और आसान जीत की उम्मीद थी. उन्होंने कहा, ‘यह वर्तमान समय के शानदार टेस्ट मैचों में से एक था. ऐसा मैच जिसने पूरी तरह से चौंकाने वाला परिणाम दिया. किसी ने भी मैच से पहले और आखिरी दिन से पूर्व वेस्टइंडीज की जीत के बारे में नहीं सोचा था.’
यह भी पढ़ें :होप और ब्रैथवेट की बल्लेबाजी के सामने बेबस नज़र आया इंग्लैंड
इन दोनों खिलाड़ियों ने पहली पारी में भी 246 रनों की साझेदारी की थी. पहली पारी में ब्राथेवट ने 134 और शाई होप ने 147 रन बनाए थे. मोइन अली ने 197 के कुल स्कोर पर ब्राथवेट को आउट किया, लेकिन शाई होप अभी भी विकेट पर डटे हुए थे. उन्होंने रोस्टन चेस (30) और जर्मने ब्लैकवुड (40) के साथ महत्वपूर्ण साझेदारियां कर टीम को जीत दिलाई. शाई होप 118 रन पर नाबाद पवेलियन लौटे. उन्होंने 211 गेंदें खेलीं और 14 चौके मारे. इंग्लैंड ने पहली पारी में सिर्फ 258 रन बनाए थे. इसके जवाब में वेस्टइंडीज ने अपनी पहली पारी में 427 रनों का स्कोर कर मेजबानों पर मजबूत बढ़त ले ली थी. इंग्लैंड के बल्लेबाजों ने दूसरी पारी में बेहतरीन प्रदर्शन करते हुए अपनी पारी आठ विकेट पर 490 रनों पर घोषित की और वेस्टइंडीज के सामने 322 रनों की चुनौती रखी जिसे मेहमान टीम ने हासिल कर लिया. (इनपुट: एजेंसी)
(यह भी पढ़ें)... इस बॉलीवुड एक्टर ने चलाया पापा का स्कूटर, वीडियो हुआ वायरल
West Indies winMike Athertongreatest Test upset